b'\n_START_ARTICLE_\nRaza Schwarzschild\n_START_SECTION_\nGaura neagr\xc4\x83 supermasiv\xc4\x83\n_START_PARAGRAPH_\n\xc3\x8en cazul \xc3\xaen care se acumuleaz\xc4\x83 materie la densitatea normal\xc4\x83, p\xc3\xa2n\xc4\x83 la o masa de circa 150.000.000 de ori masa Soarelui, aceasta se va pr\xc4\x83bu\xc8\x99i \xc3\xaen interiorul propriei raze Schwarzschild \xc8\x99i ar rezulta o gaur\xc4\x83 neagr\xc4\x83 supermasiv\xc4\x83 de 150.000.000 mase solare. (Au fost observate g\xc4\x83uri negre supermasive av\xc3\xa2nd p\xc3\xa2n\xc4\x83 la 18 miliarde mase solare). Gaura neagr\xc4\x83 supermasiv\xc4\x83 din centrul galaxiei noastre (cu o mas\xc4\x83 de circa 3,7 milioane mase solare) este cea mai conving\xc4\x83toare dovad\xc4\x83 a existen\xc8\x9bei g\xc4\x83urilor negre. Se crede c\xc4\x83 g\xc4\x83urile negre masive nu apar ca urmare a colapsului unui grup de stele, ci pot fi ini\xc8\x9bial g\xc4\x83uri negre de m\xc4\x83rimi medii \xc8\x99i s\xc4\x83 creasc\xc4\x83 \xc3\xaen urma acumul\xc4\x83rii materiei \xc8\x99i a altor g\xc4\x83uri negre.\n_START_SECTION_\nGaura neagra stelar\xc4\x83\n_START_PARAGRAPH_\nDac\xc4\x83 se acumuleaz\xc4\x83 materie la densitatea nuclear\xc4\x83 (densitatea nucleului unui atom fiind de aproximativ 10\xc2\xb9\xe2\x81\xb8 kg/m\xc2\xb3; stelele neutronice pot ajunge de asemenea la aceast\xc4\x83 densitate), aceasta s-ar pr\xc4\x83bu\xc8\x99i \xc3\xaen propria raz\xc4\x83 Schwarzschild la aproximativ 3 mase solare \xc8\x99i ar deveni o gaur\xc4\x83 neagr\xc4\x83 stelar\xc4\x83.\n_START_SECTION_\nGaura neagra primordial\xc4\x83\n_START_PARAGRAPH_\nO mas\xc4\x83 mic\xc4\x83 are o raz\xc4\x83 Schwarzschild foarte mic\xc4\x83. O mas\xc4\x83 similar\xc4\x83 cu cea a muntelui Everest ar avea o raz\xc4\x83 Schwarzschild mai mic\xc4\x83 de un nanometru. Densitatea medie a acesteia, la aceast\xc4\x83 dimensiune, ar fi at\xc3\xa2t de mare \xc3\xaenc\xc3\xa2t nici un mecanism cunoscut n-ar putea forma astfel de obiecte extrem de compacte. Astfel de g\xc4\x83uri negre s-ar fi putut forma imediat dup\xc4\x83 Big Bang, atunci c\xc3\xa2nd densitatea materiei era foarte mare.'